इस श्रृंखला में अब तक प्रकाशित सभी कडि़यों में हमने श्री शंकर की यात्राओं और उनके द्वारा स्थापित मठों, विशेषकर चार धामों (चार मुख्य पीठों) की विस्तृत चर्चा की। शंकर की इन यात्राओं का वृत्तांत विशुद्ध इतिहास पर आधारित न होकर विभिन्न मौखिक श्रोतों एवं अन्य प्रमाणों या ग्रंथों पर आधारित है। अब हम यात्रा वृत्तांतों की परिसमािप्त पर पहुँच चुके हैं और उनके ‘अद्वैतानुभव’ की चर्चा करेंगे। इसके पहले कि हम शंकर द्वारा प्रतिपादित अद्वैत के विषय में आपको बताएं, यह आवश्यक हो जाता है कि हम इसकी पृष्ठभूमि पर भी प्रकाश डालें।